**Ministru kabineta noteikumu projekta „Grozījumi Ministru kabineta 2010.gada 24.augusta noteikumos Nr.799 „Noteikumi par dzīvnieku ārstnieciskās barības aprites kārtību un prasībām diētiskajai barībai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Dzīvnieku barības aprites likuma 10.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2010.gada 24.augusta noteikumi Nr.799 „Noteikumi par dzīvnieku ārstnieciskās barības aprites kārtību un prasībām diētiskajai barībai” (turpmāk – noteikumi Nr.799).  Noteikumos Nr.799 ir ieviestas normas no Eiropas Parlamenta un Padomes 2008.gada 5.marta Direktīvas 2008/38/EK, ar ko izveido tādas dzīvnieku barības paredzēto lietojumu sarakstu, kas paredzēta īpašiem barošanas mērķiem (turpmāk – Direktīva 2008/38/EK).  Direktīvā 2008/38/EK ir izdarīti grozījumi ar:  1) Komisijas 2014.gada 6.janvāra Regulu (ES) Nr.5/2014, ar kuru groza Eiropas Parlamenta un Padomes Direktīvu 2008/38/EK, ar ko izveido tādas dzīvnieku barības paredzēto lietojumu sarakstu, kas paredzēta īpašiem barošanas mērķiem (turpmāk – Regula Nr.5/2014);  **2) Komisijas 2014.gada 22.oktobra Regulu (ES) Nr.1123/2014, ar ko groza Direktīvu 2008/38/EK, ar ko izveido tādas dzīvnieku barības paredzēto lietojumu sarakstu, kas paredzēta īpašiem barošanas mērķiem** (turpmāk – Regula Nr.1123/2014)**.**  Tāpēc noteikumos Nr.799 ir jānosaka, ka diētisko barību atļauts ražot un laist tirgū, ja tā atbilst arī tām prasībām, kas noteiktas Regulā Nr.5/2014 un Regulā Nr.1123/2014.  Noteikumu Nr.799 2.pielikums jāizsaka jaunā redakcijā, jo ir jāpapildina dzīvnieku diētiskās barības lietojumu saraksts. Savukārt minēto noteikumu III nodaļa ir jāpapildina ar skaidrojumiem par dzīvnieku diētiskās barības paredzēto lietojumu.  Noteikumos Nr.799 atbilstoši norādēm Regulā Nr.1123/2014 plānots noteikt pārejas periodu, kādā ļauts tirgū laist iepriekš saražotos noteiktas diētiskās dzīvnieku barības krājumus. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz dzīvnieku ārstnieciskās un diētiskās barības ražotājiem. Pēc Pārtikas un veterinārā dienesta datiem, patlaban ar ārstnieciskās un diētiskās barības ražošanu Latvijā nodarbojas viens uzņēmums. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, bet paplašina veicamās darbības un nepalielina administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III un IV sadaļa – projekts šīs jomas neskar.*

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Direktīva 2008/38/EK;  **Komisijas Regula Nr.5/2014;**  **Komisijas Regula Nr.1123/2014.** | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav | | |
| 1.tabula  Tiesību akta projekta atbilstība ES tiesību aktiem | | | | | |
| Attiecīgā ES tiesību akta datums, numurs un nosaukums | | Direktīva 2008/38/EK;  **Komisijas Regula Nr.5/2014;**  **Komisijas Regula Nr.1123/2014.** | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2008/38/EK  1.pielikuma A daļa | | **Noteikumu Nr.799 grozījumu** 29.1, 29.2, 29.3, 29.4, 29.5, 29.6, 29.7, 29.8, 29.9 un 29.10 **punkts** | | Atbilst pilnībā. | Nav noteiktas stingrākas prasības kā direktīvā. |
| Direktīvas 2008/38/EK  1.pielikuma B daļa | | **Noteikumu Nr.799** 2.pielikums | | Atbilst pilnībā. | Nav noteiktas stingrākas prasības kā direktīvā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Noteikumu projekts nesatur nacionālas tehniskas prasības, kas neizriet no Eiropas Savienības tiesību aktiem, un tas nav paziņojams atbilstoši Ministru kabineta 2010.gada 23.februāra instrukcijā Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektiem” noteiktajai paziņošanas procedūrai. | | | |
| Cita informācija | | Nav | | | |
| **VI. Sabiedrības līdzdalība un komunikācijas aktivitātes** | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnē. | | | | |
| 2. | Sabiedrības līdzdalība projekta izstrādē | Dzīvnieku barības ražotāju un tirgotāju asociācija izskatīja Zemkopības ministrijas izstrādāto projektu „Grozījumi Ministru kabineta 2010. gada 24. augusta noteikumos Nr.799 „Noteikumi par dzīvnieku ārstnieciskās barības aprites kārtību un prasībām diētiskajai barībai”” un neiebilst pret to. | | | | |
| 3. | Sabiedrības līdzdalības rezultāti | Nav | | | | |
| 4. | Cita informācija | Nav | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu izpildei nav nepieciešams radīt jaunas institūcijas vai paplašināt esošo institūciju funkcijas. |
| 3. | Cita informācija | Nav. |

*Anotācijas V sadaļas 2.tabula – projekts šo jomu neskar.*

# Zemkopības ministrs J.Dūklavs

25.05.2015. 11:20

882

K.Golubevs

67027196, Konstantins.Golubevs@zm.gov.lv